Diari Oficial de la Generalitat Valenciana


Sumari del DOGV 4945, del 14-02-2005 (2005/1439)

ORDRE de 9 de febrer de 2005 de la Conselleria d'Economia, Hisenda i Ocupació, per la qual es regula el permís dels treballadors a fi de poder exercir el dret al vot en el referèndum consultiu de la Nació, sobre la decisió de ratificar el Tractat pel qual s'establix una Constitució per a Europa, el dia 20 de febrer de 2005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/02/09/(1)/dof/vci/html**

### Dades del document

Número de DOGV
:   4945

Data del DOGV
:   14-02-2005

Secció del DOGV
:   I. DISPOSICIONS GENERALS

Número del document
:   2005/1439


Data del document
:   09-02-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * legislació
    * dret de vot
    * referèndum
    * jornada de treball

ORDRE de 9 de febrer de 2005 de la Conselleria d'Economia, Hisenda i Ocupació, per la qual es regula el permís dels treballadors a fi de poder exercir el dret al vot en el referèndum consultiu de la Nació, sobre la decisió de ratificar el Tractat pel qual s'establix una Constitució per a Europa, el dia 20 de febrer de 2005. [2005/X1439]
  
S'ha convocat, per Reial Decret 5/2005, de 14 de gener, referèndum consultiu per a l'aprovació del Tractat pel qual s'establix una Constitució per a Europa consulta que es realitzarà el diumenge 20 de febrer de 2005, i d'acord amb el que disposa el Reial Decret 605/1999, de 16 d'abril (BOE de 17 d'abril de 1999), pel qual es dicten normes de regulació complementària dels processos electorals, modificat pel Reial Decret 1.382/2002, amb acord previ amb la Delegació de Govern, cal adoptar en l'àmbit de la Comunitat Valenciana les mesures corresponents respecte a l'horari laboral dels treballadors que no gaudisquen en eixe dia dels descans setmanal, i amb esta finalitat, d'acord amb les normes mencionades i amb el que disposa el Reial Decret 4.105/1982, de 29 de desembre, el Decret 8/2004, de 3 de setembre, del president de la Generalitat Valenciana, pel qual s'assignen a la Presidència i a les conselleries determinades competències, i el Decret 112/2003, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article 1
  
El diumenge 20 de febrer de 2005, les empreses on presten els seus servicis treballadors que tinguen la condició d'electors, i que no gaudisquen en eixe dia del descans setmanal previst en l'article 37 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, concediran a estos permís per tal que puguen participar en el referèndum convocat. El dit permís serà retribuït per l'empresa d'acord amb el que establix l'article 37.3.d) de la norma legal anteriorment mencionada.
  
Article 2
  
La concessió del permís a què fa referència l'apartat anterior s'ajustarà a les normes següents:
  
a) Treballadors l'horari de treball dels quals no coincidisca amb el d'obertura de les meses electorals, o ho faça per un període inferior a dues hores: en estos supòsits no tindran dret a permís retribuït.
  
b) Treballadors l'horari de treball dels quals coincidisca en dues o més hores i menys de quatre amb l'horari d'obertura de les meses electorals: gaudiran de permís retribuït de dues hores.
  
c) Treballadors l'horari de treball dels quals coincidisca en quatre o més hores i menys de sis amb l'horari d'obertura de les meses electorals: gaudiran de permís retribuït de tres hores.
  
d) Treballadors l'horari de treball dels quals coincidisca en sis o més hores amb l'horari d'obertura de les meses electorals: gaudiran de permís retribuït de quatre hores.
  
En tots els casos anteriors, quan per tractar-se de treballadors contractats a temps parcial, estos realitzen una jornada inferior a l'habitual en l'activitat, la duració del permís abans ressenyat es reduirà en proporció a la relació entre la jornada de treball que realitzen i la jornada habitual dels treballadors contractats a temps complet en la mateixa empresa.
  
Correspondrà a l'empresa la distribució, basant-se en l'organització del treball, del període en què els treballadors disposen del permís per a acudir a votar.
  
Article 3
  
Els treballadors per compte d'altri que el diumenge dia 20 de febrer de 2005 no gaudisquen del descans setmanal, i hagen sigut nomenats presidents o vocals de les meses electorals, així com els que acrediten la seua condició d'interventors, tenen dret a un permís retribuït durant el dia de la votació i de cinc hores en la jornada immediatament posterior. Esta reducció de jornada de cinc hores correspondrà igualment als dits presidents, vocals i interventors encara que gaudisquen del descans setmanal en la jornada del dia 20 de febrer de 2005.
  
Així mateix, els que acrediten la seua condició d'apoderats, tenen dret a un permís retribuït durant el dia de la votació, si no gaudixen en esta data del descans setmanal.
  
Si algun dels treballadors compresos en qualsevol dels dos casos anteriors ha de treballar en el torn de nit en la data immediatament anterior a la jornada electoral, l'empresa, a petició de l'interessat, li haurà de canviar el torn perquè puga descansar la nit anterior al dia de la votació.
  
Article 4
  
Les reduccions de jornada com a conseqüència dels permisos desplegades en els apartats anteriors, no suposaran minva de la retribució que per tots els conceptes obtenen els treballadors, i servirà com a justificació adequada, als efectes del que disposa l'article 37.3 d) de l'Estatut dels Treballadors, la presentació de certificació de vot o, si és el cas, l'acreditació de la mesa electoral corresponent.
  
DISPOSICIÓ ADDICIONAL
  
Les regles sobre concessió de permisos retribuïts contingudes en la present ordre seran, així mateix aplicables als funcionaris al servici de les administracions públiques, d'acord amb la normativa específica que resulte d'aplicació.
  
València, 9 de febrer de 2005
  
El conseller d'Economia, Hisenda i Ocupació,


Còpia Permalink ELI